
	[bookmark: nev]KOLTAI BOGLÁRKA
kolboglarka@gmail.com
szociális munka
BA, 7. félév
Veszprémi Érseki Főiskola

	
[bookmark: _GoBack]






Témavezető:
	Dr. Ivony Éva
főiskolai docens, VÉF




A mentális betegségek stigmatizációja és a maszkulin normák

Kulcsszavak: stigmatizáció; maszkulin normák; mentális egészség
A fiúkat kisgyermekkoruk óta arra nevelik, hogy nem szabad sírniuk, és ha valami fáj nekik, akkor azt csendben el kell tűrniük. A társadalomban tabu témává vált a férfiak mentális egészsége. E kérdéskört választva kutatásom témakörének, azt tervezem vizsgálni, hogy a különböző pszichiátriai betegségek alanyai mennyire válnak stigmatizálttá, amikor egy férfiról van szó. A dolgozatom fókuszában a pszichés betegségekkel küzdő férfi kliensek állnak. Arra, hogy mennyire érinti őket a társadalmi megbélyegzés vagy az önstigma, hatással vannak-e rájuk a maszkulin normák, szenvednek-e normatív férfi alexitímiában, tehát mindezekre a kérdésekre az empirikus kutatásomban szeretnék választ kapni. Kvalitatív módszerrel, félig strukturált egyéni interjús módszerrel végeztem kutatást közöttük a Horgony Pszichiátriai és Nappali Klubban.



